Salvadoria fazano

La Salvadoria fazano, Lophura inornata estas birdo de la genro Lophura, indiĝena de Indonezio pli precize en strizono de sudokcidenta Sumatro. Ĝi estis foje konsiderata samspecia kun la L. hoogerwerfi. Maskloj estas laŭvide morfologie nedistingeblaj, sed inoj montras distingajn morfologiajn diferencojn.

Ĝi troviĝas en la malaltaj sed ĉefe montaj pluvarbaroj de okcidenta Sumatro de 650 a 2,200 m super marnivelo kaj ĉefe super 800 aŭ 1,000. Ĝi estas konata ankaŭ kiel Sumatra fazano. La latina scienca nomo de la specio nome "inornata" signifas "senornama". 

La masklo estas bluecnigra, mallongvosta kaj senkresta, kun tre etenda ruĝa haŭtaĵo ĉirkaŭokula kaj ĝis la bekobazo, irisoj ruĝecaj al helbrunaj kaj grizaj kruroj, dum la ino estas ruĝecbruna kun fajna hela strio en ĉiu plumo kaj malregula makuleco ĉefe sube kaj malhela vosto.

Masklo estas 44-58 cm longa, kun enverguro de 20-24 cm, dum ino estas 44-50 cm longa kun enverguro de 20-22 cm. Temas pri specio kun klara ekzemplo de seksa duformismo kaj laŭ grando kaj ĉefe laŭ plumarkoloro.

La voĉo estas serio de klukaj alvokoj.

Estas du agnoskitaj subspecioj kiuj estas la jenaj:
 Lophura inornata inornata en nordokcidenta Sumatro
 Lophura inornata hoogerwerfi en norda Sumatro.

Tiu specio estas klasita kiel vundebla. En la Nacia Parko Kerinci Seblat, kie ĝi estis iom komuna, la nombroj malpliiĝas pro troa kaptado kaj ĉasado fare de lokanoj por akiri manĝon. Ŝajne tiu specio preferas unuarangajn praarbarojn, sed ili ĉeestas ankaŭ degraditajn (lignoproduktado) habitatojn proksimajn al unuarangaj praarbaroj. La populacio estas ĉirkaŭkalkulta je 2,500-10,000 individuoj. La populacitendenco ŝajne malpliiĝantas. La teritorio estas ĉirkaŭkalkulta je 34,000 km². 

La Salvadoria fazano ricevis sian komunan nomon laŭ la itala ornitologo Tommaso Salvadori.  

 Referencoj 
  Vundebla.

 Eksteraj ligiloj 
Konsultita la 17an de januaro de 2011  Angle
 BirdLife Species Factsheet 
 IUCN Ruĝa Listo
 gbwf.org - Salvadoria fazano (Lophura inornata) 

Kategorio:Kokoformaj
Kategorio:Fazanedoj
Kategorio:Birdoj de Azio